На основу Решења Привредног суда у Београду, Посл. бр. 2 Ст. 107/13 од 26.05.2015. године, а у складу са члановима 131,132,133. Закона о стечају (Службени Гласник Републике Србије бр. 104/09, 99/2011 - др. закон, 71/2012 – одлука УС, 83/2014) и Националним стандардом бр. 5. о начину и поступку уновчења имовине стечајног дужника (Службени Гласник Републике Србије бр. 13/2010), стечајни управник стечајног дужника

**ММИП „ПАРТИЗАН” А.Д. БЕОГРАД – У СТЕЧАЈУ,**

**МИЛОРАДА ЈОВАНОВИЋА БР. 5**

**ОГЛАШАВА**

**продају непокретне имовине у власништву стечајног дужника, методом јавног надметања**

|  |  |  |  |  |
| --- | --- | --- | --- | --- |
| **Редни Број целине** | **Опис целине** | **Процењена вредност у РСД** | **Почетна цена** | **Износ депозита** |
| 1 | **ПОСЛОВНА ЗГРАДА ЗА КОЈУ НИЈЕ УТВРЂЕНА ДЕЛАТНОСТ – ПРОИЗВОДНА ХАЛА, УЛ. МИЛОРАДА ЈОВАНОВИЋА БР. 5, БЕОГРАД,** уписана у лист непокретности број 1909 К.О. Чукарица, на којој стечајни дужник има право приватне својине са обимом удела 1/1. Производна хала је укупне површине 2.251м2, број етажа приземље, постојећа највећим делом на кат. парц. бр. 12785/7 у површини од 1.795м2 а мањим делом на кат.парц. бр. 12591/2 у површини од 385м2 и 56м2 и кат. парц бр. 11/2 у површини од 15м2, све катастарска општина Чукарица;  Земљиште под зградом-објектом и делом зграде је градско грађевинско земљиште на коме стечајни дужник има право коришћења – обим удела 1/1 а право својине, облик својине државна, уписано је на Републику Србију, град Београд.  **ПОСЛОВНА ЗГРАДА ЗА КОЈУ НИЈЕ УТВРЂЕНА ДЕЛАТНОСТ – ДЕО – УПРАВНА ЗГРАДА, ул./потес Грујина Страна, Београд,** уписана у лист непокретности број 3824 КО Чукарица, као зграда број 1, на којој власник односно држалац није утврђен, врста права – држалац, облик својине – други облици, обим удела 1/1.  Управна зграда је укупне површине 178м2, број етажа приземље, постојећа највећим делом на кат. парц. 11/2у површини од 136м2 а мањим делом на кат.парц. бр. 12785/6 у површини од 3м2 и кат. парц бр. 12785/7 у површини од 31м2, кат. парц. бр. 11/6 у површини од 4м2 и кат. парц. бр. 203/1 у површини од 4м2, све катастарска општина Чукарица;  Земљиште под зградом-објектом и делом зграде је градско грађевинско земљиште на коме стечајни дужник има право коришћења – обим удела 1/1 а право својине, облик својине државна, уписано је на Републику Србију, град Београд. | 103.435.255,00 | 51.717.627,50 | 20.687.051,00 |

Право на учешће у поступку јавног надметања имају сва правна и физичка лица која:

* након добијања профактуре, **изврше уплату ради откупа продајне документације**.

Цена продајне документације формирана за имовинску целину бр. 1 износи 96.000,00 динара, бруто.

Профактура се може преузети сваког радног дана у периоду од 09.00 до 15.00 часова, у канцеларији стечајног управника у Београду, ул. Ресавска бр. 76, I спрат, уз претходну најаву на телефон број 011/277-30-23 и 011/277-42-12.

**Рок за откуп продајне документације је 03.12.2018. године.**

* **уплате депозит** у износу од 20% од процењене вредности предмета продаје, на текући рачун стечајног дужникаброј: **205-207098-79** који се води код **„Комерцијалне банке” А.Д. Београд,** или положе неопозиву првокласну банкарску гаранцију наплативу на први позив, најкасније **3 дана** пре одржавања продаје **(рок за уплату депозита је 03.12.2018. године)**. У случају да се као депозит положи првокласна банкарска гаранција, оригинал исте се ради провере мора доставити искључиво лично на адресу канцеларије стечајног управника у Београду, ул. Ресавска бр. 76, I спрат, најкасније дана 03.12.2018. године до 12:00 часова по београдском времену (ГМТ +1). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења **до 06.03.2019. године.**

* **потпишу изјаву о губитку права на враћање депозита**. Изјава чини саставни део продајне документације.

Имовина се купује у виђеном стању и може се разгледати, након откупа продајне документације, сваким радним даном од **10:00 до 15:00 часова** а најкасније 3 радна дана пре заказане продаје, **закључно са 03.12.2018. године**, уз претходну најаву стечајном управнику на телефон 011/ 277 30 23 или 011/277 42 12.

Након уплате депозита а најкасније до 03.12.2018. године, потенцијални купци, ради правовремене евиденције, морају предати стечајном управнику:

1. попуњен образац пријаве за учешће на јавном надметању,
2. доказ о уплати депозита или копију банкарске гаранције,
3. потписану изјаву о губитку права на повраћај депозита,
4. извод из регистра привредних субјеката и ОП образац (ако се као потенцијални купац пријављује правно лице),
5. овлашћење за заступање (оверено код надлежног јавног бележника), уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана **06.12.2018. године,** **у 12.00 часова,** у канцеларији стечајног управника у Београду, ул. Ресавска бр. 76, I спрат. **Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно иста ће се вршити у периоду **од 10.00 до 11.50 часова**, на истој адреси**.**

Имовина стечајног дужника се купује у виђеном стању без пружања гаранција и стечајни управник не одговара за недостатке које купци утврде по извршеној продаји.

Стечајни управник, односно лице које он ангажује спроводи поступак јавног надметања, тако што:

1. региструје лица која имају право учешћа на јавном надметању (имају овлашћења или су лично присутна),
2. отвара јавно надметање читајући правила надметања,
3. позива учеснике да прихвате понуђену цену према унапред утврђеним корацима увећања,
4. одржава ред на јавном надметању,
5. проглашава за купца учесника који је прихватио највишу понуђену цену,
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **2 радна дана** од дана јавног надметања а пре потписивања купопродајног уговора, након чега ће му бити враћена гаранција.

Купопродајни уговор се закључује у року од 8 радних дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року који не може бити краћи од 8 дана нити дужи од 30 дана почев од дана потписивања односно овере купопродајног уговора.

Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор се потписује у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана одржавања јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

**Порезе и трошкове који произлазе из закљученог купопродајног уговора у целости сноси купац.**

**Овлашћено лице:** стечајни управник Милош Боровчанин, контакт тел.: 011/ 277 30 23 и 011/277 42 12.